কঠিন অসুখের কথা মেয়েকে প্রথমে বলেননি বাবা। পরে চিকিৎসার জন্য মেয়েকে নিয়ে যান রাজারহাটে টাটাদের ক্যান্সার হাসপাতালে৷ তখন রোগের কথা জানলেও ভেঙে পড়েনি মেয়ে। ইতিমধ্যে চার দফায় কেমো নিয়েছে সে। প্রতিবারই ফিরে এসেছে নতুন প্রতিজ্ঞা নিয়ে। বাণীবন গার্লস হাইস্কুলের প্রধান শিক্ষিকা বনানী মাইতি বলেন, 'স্বাগতা বরাবরই মেধাবী৷ তার সাফল্য কামনা করি৷ ওর পড়াশোনা চালিয়ে যাওয়ার ক্ষেত্রে সব রকম সহযোগিতা করা হবে স্কুলের পক্ষ থেকে। স্বাগতা যদি সুস্থ থাকত তা হলে আরও ভালো রেজাল্ট করত।'